మానవ్ సుతార్

మానవ్ జగదుసకుమార్ సుతార్ (జననం 3 ఆగస్టు 2002) భారతీయ క్రికెటర్. ఆయన దేశీయ క్రికెట్‌లో రాజస్థాన్ తరపున, ఇండియన్ ప్రీమియర్ లీగ్‌లో గుజరాత్ టైటాన్స్ తరపున ఆడుతున్నాడు. ఆయన 2022 ఫిబ్రవరి 17న 2021–22 రంజీ ట్రోఫీలో ఆంధ్రపై తన ఫస్ట్-క్లాస్, 2022–23 సయ్యద్ ముష్తాక్ అలీ ట్రోఫీలో 2022 అక్టోబర్ 11న మధ్యప్రదేశ్‌పై తన టీ20 అరంగేట్రం చేశాడు.

కెరీర్
మానవ్ సుతార్ జూలై 2023లో 2023 ఏసీసీ ఎమర్జింగ్ జట్ల ఆసియా కప్ కోసం ఇండియా ఏ  జట్టులో చోటు దక్కించుకున్నాడు. ఆయన ఏసీసీ ఎమర్జింగ్ జట్ల ఆసియా కప్‌లో యూఏఈ ఏ పై ఇండియా ఏ  తరపున లిస్ట్ ఏలో అరంగేట్రం చేశాడు.

మానవ్ సుతార్ 2024 ఇండియన్ ప్రీమియర్ లీగ్‌లో గుజరాత్ టైటాన్స్ తరపున ఆడాడు. ఆయన సెప్టెంబర్ 2024లో 2024–25 దులీప్ ట్రోఫీ కోసం ఇండియా సి జట్టులో చోటు దక్కించుకున్నాడు. మానవ్ సుతార్ ఇండియా బిపై 82 పరుగుల ఇన్నింగ్స్ ఆడాడు. టోర్నమెంట్‌లో ఇండియా డిపై జరిగిన ఇన్నింగ్స్‌లో 7 వికెట్లు (7/49) కూడా తీసుకున్నాడు.

మానవ్ సుతార్ 2024 అక్టోబర్ ఆస్ట్రేలియా పర్యటన కోసం భారత్‌-ఎ జట్టు 15 మంది సభ్యులతో కూడిన జట్టులో సభ్యుడిగా ఎన్నికయ్యాడు.

 మూలాలు 

వర్గం:భారతీయ క్రికెట్ క్రీడాకారులు
వర్గం:1992 జననాలు
వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:ఇండియన్ ప్రీమియర్ లీగ్ క్రికెట్ క్రీడాకారులు